रयोको कुई की ओरिजिनल कृति
तहखाने के चटोरे
सुनो, क्या तुम्हें यक़ीन है कि हम सही रास्ते जा रहे हैं?
हाँ, हमें इन्हीं सीढ़ियों से जाना है।
इन सीढ़ियों के बाद, हम तहखाने की पाँचवीं मंज़िल पर पहुँचेंगे,
ऑर्क्स की बस्ती के पास।
कम से कम नक्शे में तो यही लिखा है।
हम इन सीढ़ियों से नीचे कैसे उतरेंगे?
यह तो शानदार है।
यहाँ तो बहुत तरह के टेंटकल्स उग रहे हैं।
ऑर्क्स ने हमें पूरी तरह बेवकूफ़ बनाया।
उन्होंने अच्छे से हमारे लिए जाल बिछाया।
मुझे तो यक़ीन नहीं है।
यह रास्ता उनकी बस्ती की ओर जाता है।
बाहरी लोगों को दूर रखने के लिए यह सही है।
चलो, आगे बढ़ने की कोशिश करते हैं।
इसमें जो समय और मेहनत लगेगी उसे देखें, तो रास्ता बदलकर जल्दी आगे बढ़ पाएँगे।
मारूशिरु, दीवारों के इतना क़रीब मत जाओ।
ये जीव दीवारों के अंदर छिपे रहते हैं।
टेंटकल्स वाली जगहों पर ढेरों दरारें होती हैं।
जिसका मतलब है यहाँ बहुत सारे जाल और उपकरण भी हैं।
टेंटकल्स इन उपकरणों को कुचलकर तोड़ देते हैं
और ये तो ख़ज़ाने के संदूकों पर भी उग आते हैं, जालों के साथ छेड़खानी करके।
यही वे राक्षस हैं जिन्हें मैं मिमिक के साथ नष्ट होते देखना चाहता हूँ!
वहाँ पर।
मेरे ख़याल से हम काफ़ी आगे आ गए हैं…
अजीब है।
ऑर्क्स ज़रूर इसी रास्ते से तीसरी मंज़िल तक गए होंगे।
वे इस जगह से निकलकर कैसे गए?
यहाँ कुछ है।
संभलकर।
केंसुकदा!
यह तो एक जाएंट मेंढक है!
छी, कितना घिनौना है!
अरे, नहीं!
मैं संभालती हूँ! असलम!
नहीं!
अम्ब्रोसिया!
सेन्शि, तुम्हारे पीछे!
छूटकर जाने मत देना!
डटे रहना, सेन्शि!
जादू…
-वह क़रीब ही होनी चाहिए। -नहीं! यह बहुत क़रीब है!
यह ठीक नहीं है।
हम क्या करें?
क्या वह एक जाल है?
मेंढक के पास उस दीवार पर एक टेंटकल्स अप्राकृतिक ढंग से उग रहा है।
यह शायद किसी जाल के रास्ते में से उपज रहा है।
अगर मैं इसे उखाड़ सकूँ, तो जाल को खोल सकूँगा।
लेकिन…
मैं इसे बाहर खींचूँगा कैसे?
अगर मैंने इसे सीधे छुआ, तो मेरे हाथ सूज जाएँगे।
दाईओस!
टेंटकल्स के सम्पर्क में आकर भी जाएंट मेंढक सुरक्षित कैसे हैं?
हुँह?
कुछ पता नहीं।
शायद यह उनकी जैविक संरचना के कारण है।
तो तुम्हारे पास इस बारे में कोई जानकारी नहीं है?
बच्चे किसी भी हालात में पूछताछ कर सकते हैं, हुँह?
ठीक है!
चिरूचाक्कू!
इससे दर्द नहीं हो रहा!
मैं यह कर सकता हूँ!
हुँह?
मैं बाहर नहीं खींच सकता!
-चिरूचाक्कू! -चिरूचाक्कू!
चिरूचाक्कू!
वह ज़िंदा है।
अपने हाथ मुझे दिखाओ!
हुँह? इन्हें कुछ नहीं हुआ।
समझा।
उसने अपने हाथों पर जाएंट मेंढक की खाल लपेट ली थी।
बहुत बढ़िया किया!
चिरूचाक्कू,
यह तो बड़ा कमाल का आईडिया है!
एक जाएंट मेंढक को चीरो,
और उसके शरीर से उसकी खाल अलग करो।
उम्म, सुनो…
टेंटकल्स को छीलो
और पतले हिस्सों को बाद के लिए बचा लो।
मोटे हिस्सों को उबालो,
उबालने के बाद, उन्हें कुचलकर आटे के साथ गूंथ लो।
मिश्रण की स्टिक जैसी लोई बनाओ, और उनके छोटे-छोटे टुकड़े कर लो,
और फिर एक बार उबालो।
अरे…
जाएंट मेंढक की खाल को थोड़ा सुखा लो,
अलग अलग माप लेकर, सिल दो।
एक पैन में जैतून का तेल गर्म करके उसमें लहसुन और लाल मिर्च डालो,
फिर उसमें जाएंट मेंढक की जाँघ का मांस डालकर, उन्हें एक साथ पका लो।
-हो गया! -हो गया!
टेंटकल्स न्योकी, टेंटकल्स पास्ता, मेंढक का सूट
हद्द है, बहुत बढ़िया!
इन्हें एक-एक करके मेरे पास लाओ!
मैं जब तक यह तय कर पाती कि तुम में से किसे रोकूँ, तुमने अपने काम पूरे भी कर लिए!
अब बस भी करो, आज़माकर तो देखो।
हाँ, कम से कम एक बार खाकर तो देखो।
मैंने कहा कि एक बार में सिर्फ़ एक!
और कौन जाने यह सुरक्षित हैं भी कि नहीं?
कानाफूसी
मारूशिरु, मुझे लगता है तुम इसमें बहुत प्यारी लगोगी।
तुम कितनी प्यारी लग रही हो!
यह रंग तुम पर बहुत जँच रहा है।
मुझे यह बड़ा पसंद आया कि तुम्हारे कान इस मेंढक जैसी आकृति में अच्छे लग रहे हैं।
चलो, आगे बढ़ें।
ठीक है।
वाह! ज़रा भी दर्द नहीं हो रहा!
छी, यह कितना घिनौना है!
कितना सुंदर है।
यह स्वादिष्ट है।
केंसुकदा!
भगवान का शुक्र है!
देखो!
यह तो कैसल टाउन है।
हम पाँचवीं मंज़िल पर पहुँच भी गए!
ये तो लोगों के घबराकर भागने के निशान हैं।
ऐसा लगता है कि ऑर्क्स सच ही बोल रहे थे।
यक़ीनन एक रेड ड्रैगन यहाँ आस-पास ही है।
चलो, चौकन्ने रहते हैं और आगे बढ़ते हुए लड़ने के लिए तैयार रहते हैं।
अरे?
ऐसा लगता है कि जाएंट मेंढक का खून
अंदर रिस गया है और मेरे कपड़ों से चिपक गया है।
आख़िर, हमारे पास खालों को पूरी तरह सुखाने का समय नहीं था।
क्या हम ड्रैगन से ऐसे लड़ेंगे?
अब मैं फ़ारिन से दोबारा कैसे मिल पाऊँगी, हाँ?
जवाब दो!
-लग रहा है कि मेरे अंदर सबकुछ घूम रहा है। -किकी, काका।
नमारी को मेहमानों वाले कमरे में ले जाओ ताकि वह आराम कर सके।
मैं द्वीप के स्वामी को सूचित करता हूँ।
तो, तहखाने के अंदर सब कैसा था?
सबसे चिंताजनक बात यह है
कि वह एक उजाड़ जगह बन गई है।
तहखाने की तीसरी मंज़िल तक के सभी ख़ज़ाने
लूटे जा चुके हैं।
और अब तो वहाँ पर अपराधियों के ठिकाने ज़्यादा हैं।
उसे भी बदतर यह है
कि ऑर्क्स ऊपरी मंज़िलों पर आकर मुसीबत खड़ी करने लगे हैं।
आपको उनसे निपटने के लिए एक सैन्यदल भेजने या इनाम देने पर विचार करना चाहिए।
मैं तो यह सोच रहा हूँ कि ऑर्क्स घुसे कहाँ से।
मुझे शक़ है कि कुछ पुरानी बौनों की खदानें तहखाने से जुड़ी हो सकती हैं।
ऑर्क्स ऐसे रास्तों में ही बसते हैं।
बौने, हुँह?
कितने घिनौने होते हैं।
वे तो छछूँदरों के जैसे हैं।
भले ही आप उनके कितने भी रास्ते बंद कर दो, वे और नए बनाते ही रहते हैं।
बहुत समय पहले,
एल्व्स और बौनों में युद्ध हुआ और वे पूर्व और पश्चिम में बँट गए।
कहते हैं कि बौने इन जगहों में छिप गए और उन्होंने एल्व्स के आने का इंतज़ार किया।
युद्ध के बाद भी, उन्होंने सुरंगें खोदना जारी रखा,
धीरे-धीरे गोल्डन सिटी को निगल लिया और उसे तहखाने में बदल डाला।
मैंने सुना है कि बाकी बचे बौने ही
तहखाने के लगातार जारी विस्तार के लिए ज़िम्मेदार हैं।
उस अफ़वाह पर यक़ीन नहीं किया जा सकता।
ख़ैर, यह रहा वह जादुई घेरा जिसकी मैंने नकल बनाई थी।
औरों की तरह यह भी एल्फ़ भाषा में है।
और लिखावट को देखते हुए, इसका रचयिता भी वही है।
यक़ीनन इससे छेड़छाड़ करने के कोई निशान नहीं हैं।
तहखाने का मालिक,
वह पागल जादूगर, पूरी संभावना है कि उसी ने इसे बनाया था।
क्या वह एक एल्फ़ है?
यक़ीन से नहीं कह सकता,
लेकिन यह जादू किसी लंबे-आदमी या किसी बौने की क्षमता के बाहर है।
कितनी पेचीदा स्थिति है।
बात यह है, एक दिन पश्चिमी एल्व्स की ओर से मुझे एक पत्र मिला था।
उसमें लिखा था, "तहखाना हमारी विरासत है। उसे हमें लौटा दो।"
कितनी स्वार्थी माँग है!
वही थे जिन्होंने यह जगह बौनों से ली थी
और इसे इंसानों को सौंप दिया था क्योंकि वे नहीं जानते थे कि इसका क्या करें!
उन पर ध्यान मत दीजिए।
यह जगह ख़ुद एल्व्स के राजा ने दी थी।
मैं ऐसा तो नहीं कर सकता।
वे इस द्वीप को भी ले लेंगे।
ऐसा नहीं होगा।
उस तहखाने में अब भी ज़रूर कोई बड़ा ख़ज़ाना छिपा होगा।
द्वीप के स्वामी,
एल्व्स ख़ज़ाने के पीछे नहीं लगे हैं।
वे तो तहखाने पर किए गए अमरता के जादू को पाना चाहते हैं।
जो जादू आत्मा को शरीर से जोड़ता है, वह अभी भी एक बड़ा रहस्य है।
जब यह रहस्य सुलझेगा, तो उसकी क़ीमत सोने से भी बढ़कर होगी।
एल्व्स से पहले हमें उसका पता लगाना होगा।
आप कह रहे हैं कि हम हर एक जादुई घेरे की नकल बनाकर उनका अध्ययन करें?
ध्यान से सुनिए!
बात जब इतने महान जादू की हो, तो उसका ब्लूप्रिंट ज़रूर होता है।
उसे अपने कब्ज़े में करिए!
जब तक वह आपके पास है,
तब तक आप तहखाना और बाकी जो चाहें, त्याग सकते हैं।
एक बार एल्व्स ये जान गए कि वह आप के पास है,
फिर वे आख़िरकार आप को अपने बराबर समझेंगे,
नहीं, वे आप के सामने घुटने टेककर आप से समझौता करेंगे।
ऐसा क्या?
तो? मुझे यह ब्लूप्रिंट कहाँ मिल सकता है?
यह तो सरल है।
वह ज़रूर तहखाने के मालिक के कब्ज़े में है।
दूसरे शब्दों में, आप चाहते हैं कि मैं साहसी लोगों की मदद करता रहूँ?
बिल्कुल सही।
राक्षसों का शिकार करने और तहखाने से लूट के लिए
सौदेबाज़ी करके दाम कम मत करिए।
अपनी संपत्ति को जमा करने की बजाय और भी ज़्यादा मदद उपलब्ध कराइए।
बहुत अच्छे।
मैं ऑर्क्स को मार गिराने के लिए इनाम दूँगा।
मैं एल्व्स से क्या कहूँ?
मैं आपको थोड़ा और समय दिलाने में मदद करूँगा।
दाईओस ही था न?
वह एक हुनरमंद साहसी था,
लेकिन पता नहीं उसकी टीम कितनी आगे जा सकती है।
गुड मॉर्निंग, नमारी।
कैसा लगा रहा है?
मेरी कुल्हाड़ी!
तुम्हारा सामान यहीं पर है।
और
ये पैसे तानसू दादा जी ने दिए हैं।
ये तो मेरी उम्मीद से ज़्यादा हैं।
शायद कुछ समय के लिए काम न हो,
मगर उन्होंने कहा कि वह फिर से तुम्हारी मदद लेना चाहते हैं।
शुक्रिया।
मैं तुम्हारी आभारी हूँ।
मैं तुम्हें सड़क तक छोड़ दूँगी।
क्या तुम्हारा कोई घर है?
या तुम किसी सराय में रहती हो?
दोनों में से कोई नहीं। मैं तहखाने की तरफ़ जा रही हूँ।
क्यों?
तुम फिर से नीचे जा रही हो?
नहीं।
मुझे पास ही के मंदिर में कुछ काम है।
कुछ काम?
कोई काम?
यह तो पुनर्जीवन कार्यालय है।
नमारी!
क्या यह सच है कि तुमने दाईओस की टीम छोड़ दी?
तो, तुम्हें किस की तलाश है? किसी सामान की या इंसान की?
किसी इंसान की।
एक लंबी महिला, हल्के भूरे बालों वाली।
तक़रीबन कंधों तक लंबे बाल।
उसकी उम्र तक़रीबन…
किशोरावस्था और 40 के बीच होगी।
रुको। तुम दाईओस की बहन की बात कर रही हो?
उसकी उम्र तो ज़्यादा से ज़्यादा 20-25 साल के करीब होगी।
तुम्हें अपनी आँखों की जाँच करा लेनी चाहिए।
दूसरी नस्लों के लोगों की उम्र का अंदाज़ा लगाना मुश्किल है, समझे?
हमारे पास यहाँ ऐसी कोई लाश नहीं जो इस वर्णन से मेल खाती हो।
समझी।
तहखाने की पाँचवीं मंज़िल पर,
गोल्डन कैसल के बाहर, कैसल टाउन मौजूद है।
सड़कें, जादू से विस्तारित और विकृत,
उस समय की झलक दिखाती हैं जब उन में खूब चहल-पहल हुआ करती थी।
आपकी नज़रों के सामने से आकृतियाँ गुज़र जाती हैं।
आपको फुसफुसाहट सुनाई देती हैं।
ऐसी अनोखी संवेदनाएँ आपको घेर लेती हैं।
ऐसा लगता है कि ऑर्क्स की बस्ती इसी जगह थी।
वे बहुत जल्दी में यहाँ से भागे होंगे।
भंडारघर के दरवाज़े खुले पड़े हैं।
कितनी बुरी बदबू है।
लगता है कि इस इलाके के राक्षसों ने इस जगह को तहस-नहस कर दिया।
हालाँकि, आटा और शराब तो सुरक्षित लग रहे हैं।
चलो, ब्रेड बनाते हैं।
ऑर्क्स जब वापस आएँगे तो उन्हें बुरा लगेगा।
हमने उन्हें सब्जियाँ दी थीं, तो यह उचित लेन-देन है।
वार्ग।
आग नहीं लगी थी, है ना?
नहीं।
उन्हें रेड ड्रैगन की फ़ायर ब्रेथ ने हराया था।
ड्रैगन को यहाँ से गुज़रे हुए ज़्यादा समय नहीं हुआ।
सुनो।
तुमने तो पहले कहा था
कि ड्रैगन ज़्यादातर समय सोते हैं और बहुत कम ही चलते-फिरते हैं।
लेकिन ऑर्क्स ने जो बताया और अभी के हालात देखते हुए तो,
वह अभी भी घूम रहा है।
वह शायद इस समय भी इसी इलाके के आस-पास घूम रहा है।
सोते हुए ड्रैगन को तो शायद हम हरा भी लेते।
लेकिन क्या तुम्हें सच में लगता है कि हमारी मौजूदा ताक़त के साथ हम उसे हरा सकते हैं?
अगर हम फिर से हार गए तो क्या होगा?
अगर उसे अब तक पचा लिया हो तो क्या होगा?
शांत हो जाओ।
हम अभी वह नहीं जानते।
पहले एक प्लान बनाते हैं।
लेकिन ड्रैगन को मार गिराना
बस तुम तीनों के साथ तो मुश्किल होगा।
हम तीनों?
मैं तुम्हें यह बताता रहता हूँ, पर लड़ाई में मुझ से मदद की उम्मीद मत करना!
मेरा काम सिर्फ़ तुम्हें तुम्हारी मंज़िल तक ले जाना है!
हम यह जानते हैं।
हम तुम्हें दोष नहीं दे रहे हैं।
तो फिर मुझसे ग़लती हो गई।
पहले तुमने ड्रैगन्स को कैसे हराया?
यह तो समय, परिस्थितियों, और ड्रैगन के प्रकार पर निर्भर करता है।
लेकिन आमतौर पर, फ़ारिन आग और नुकसान से बचाव के लिए जादू करती है।
फिर नमारी, शुरो और मैं उसे धीमा करते हैं।
मारूशिरु विस्फोटक मंत्रों से ड्रैगन को कमज़ोर करती है।
आखिर में, मौक़ा मिलते ही शुरो उसे मार गिराता है।
मेरे ख़याल से तो आमतौर पर ऐसा ही होता है।
बेशक़, वह केवल उस टीम की बदौलत ही मुमकिन था।
अब, हमें बस हम तीनों के हिसाब से प्लान बनाना होगा।
ड्रैगन्स पर मंत्र और हथियार बेअसर हैं।
ऐसा इसलिए, क्योंकि वे स्टील जैसी पपड़ी से ढके होते हैं।
उनकी एक ही जगह कमज़ोर होती है जहाँ तुम घातक वार कर सकते हो,
उनकी गर्दन का अंदरूनी हिस्सा।
वहाँ पर घोंप दिया, तो जीत हमारी!
उनकी गर्दन का अंदरूनी हिस्सा, हुँह?
यह रेड ड्रैगन कितना बड़ा है?
देखते हैं…
वहाँ देखो।
वह आधा-टूटा रास्ता देख रहे हो?
वह तक़रीबन उतना लंबा है।
मेरा मतलब,
क्या यह इसलिए नहीं टूटी कि ड्रैगन ने अपना सिर इसमें टकराया था?
तुम सही कह रहे हो।
यह बहुत बड़ा है।
इतनी ऊँचाई पर उस पर हमला करना नामुमकिन है।
यही तो मुश्किल है।
चलो, इस रास्ते पर चलते हैं।
यह कितना ऊँचा है।
अगर हम यहाँ से ड्रैगन की गर्दन पर कूदने की कोशिश करें तो कैसा रहेगा?
-बिल्कुल नहीं! -भूल जाओ।
मैं बचाव वाला जादू कर सकती हूँ,
लेकिन मैं फ़ारिन के जितनी काबिल नहीं हूँ।
मैं तुम्हारी इतनी ऊँचाई से गिरने पर
या फ़ायर ब्रेथ से रक्षा नहीं कर सकती।
हाँ, उसकी फ़ायर ब्रेथ का क्या करेंगे?
यहाँ ऊपर, हम कहीं बचकर भाग भी नहीं सकते।
नमारी के मुताबिक,
सेन्शि की कुल्हाड़ी से तो ड्रैगन की पपड़ी में एक ख़रोंच तक नहीं आएगी।
क्या तुम्हें यक़ीन है कि तुम्हारी तलवार उसे चोट पहुँचा सकती है, दाईओस?
एक ड्रैगन को बेहोश करने लायक ताक़तवर विस्फोटक जादू करने के लिए,
तुम्हें मुझे बहुत सारा समय दिलाना होगा।
और ऊपर से, किसी को घातक वार करना होगा।
क्या तुम और सेन्शि वो सब संभाल सकते हो?
हम कैसे भी कोई हल निकाल लेंगे।
कैसे?
उसके सिर पर निशाना साधने की बजाय,
अगर हम कोई इमारत उड़ा दें तो?
यहाँ इमारतों के बीच में बहुत सारे पुल और रास्ते हैं।
जैसे ही ड्रैगन नीचे से गुज़रेगा हम एक धमाका कर सकते हैं।
ड्रैगन मलबे में दब जाएगा,
जिससे उसका कमज़ोर हिस्सा पहुँच में आ जाएगा।
फिर, हम पलटवार की चिंता किए बिना हमला कर सकते हैं।
यह तो सच है कि हम दोनों तुम्हें इतना समय नहीं दिला सकते कि तुम अपना जादू कर सको।
लेकिन हम इसके लिए दौड़ लगाकर ड्रैगन को अपने पीछे भगा सकते हैं।
यहाँ की सड़कें रेड ड्रैगन के लिए बहुत संकरी हैं,
और वह शायद इतना चलकर थका हुआ हो।
अगर हम उसे सही रास्ते ले जाएँ, तो हम उसे और ज़्यादा थका सकते हैं।
समझ गया।
मैं इसमें मदद कर सकता हूँ।
सच में?
शुक्रिया! तुम सब से अच्छे हो!
फिर भी, यह सो क्यों नहीं रहा है?
इसका पाँचवीं मंज़िल पर होना भी एक रहस्य है।
वह लगातार इन संकरी सड़कों पर इधर-उधर घूम रहा है जो उसे नापसंद है।
क्या यह उसके सम्भोग का मौसम हो सकता है?
नहीं…
अरे, नमारी ने कुछ कहा था ना
कि सेन्शि का बर्तन बहुत ही सख़्त धातु से बना है?
वह क्या था?
"यह ड्रैगन की किसी चीज़ से बचा सकता है और ड्रैगन की किसी चीज़ को तोड़ सकता है।"
तुमने सही कहा!
उसने कहा था कि हर लोहार उसका सपना देखता है!
अगर यह ड्रैगन की किसी चीज़ से बचा सकता है,
तो वह फ़ायर ब्रेथ होनी चाहिए!
इससे फ़ायर ब्रेथ की समस्या तो हल हो गई।
तुम्हारा चाकू भी किसी ख़ास धातु से बना है ना?
हमें एक बार उसे नमारी को दिखा लेना चाहिए था।
अब मुझे काफ़ी उम्मीद लग रही है।
अगर तुम पूरे मन से किसी काम को करो, तो रास्ते खुल जाते हैं, है ना?
बिल्कुल!
चलो, खोज करके उसे लुभाने वाले रास्ते का नक्शा बनाते हैं।
तो, तुम वापस आ गए।
सेन्शि, तुम बिना कुछ बताए ही चले आए!
मैं ब्रेड बना रहा था।
हमारे ड्रैगन का सामना करने से पहले ही तुम्हारा इसे बनाना ज़रूरी था?
बिल्कुल।
हमारे सामने एक बड़ा मिशन है,
और हमारे पेट भरना सबसे ज़रूरी है।
हम एक बार भूख के कारण ही रेड ड्रैगन से हार गए थे।
हमें वही ग़लती दोहरानी नहीं चाहिए, है ना?
वाइन!
मैंने भंडारघर से थोड़ी सी ले ली।
इसे हमारे ड्रैगन को हरा देने के बाद के लिए बचाकर रखो।
हमारे पास अंडे तो नहीं हैं,
लेकिन उस व्यंजन को बनाने के लिए ये काफ़ी होने चाहिएँ।
ब्रेड को कद्दूकस करके चूरा बना लो,
और जाएंट मेंढक के माँस को नमक और काली मिर्च से मेरिनेट करो।
इसे आटे और पानी के गाढ़े घोल में डुबाओ,
और ब्रेड के चूरे में लपेटो।
थोड़ा जैतून का तेल गर्म करो और अच्छी तरह तल लो।
रेड वाइन को मसालों के साथ उबालकर सॉस बनाओ।
और यह तैयार है!
रेड ड्रैगन को हराने के लिए कटलेट
यह तो कमाल का लग रहा है!
मुझे तो इसकी ख़ुशबू से ही भूख लगने लगी।
-चलो, खाएँ! -चलो!
यह कितना कुरकुरा है!
तुम = ठीक हो, मारूशिरु?
जल्द ही राक्षसों को नहीं खाना पड़ेगा, यह सोचकर ही
आँखें भर आईं।
वैसे, रेड ड्रैगन तो अभी भी है।
सुनो,
मैं तुम सब से कुछ कहना चाहता हूँ।
मुझे नहीं लगता कि मैं अकेले यहाँ तक आ पाता।
सेन्शि, बहुत-बहुत शुक्रिया।
तुम हम जैसे बिल्कुल अजनबियों के साथ बहुत दयालु थे।
तुम्हारे पकाए हुए बेहतरीन खाने ने ना केवल हमारी भूख मिटाई
बल्कि हमारा हौंसला भी बढ़ाया।
चिरूचाक्कू, तुम्हारे बिना, हमें अनेकों रास्ते बदलने पड़ते,
जिससे कई दिनों की देरी हो जाती।
सबसे बढ़कर, तुम भरोसेमंद थे।
और मारूशिरु,
तुमने इस अनजान सफ़र पर जो मुश्किल समय बिताया, उसके लिए मुझे माफ़ कर देना।
जब तुमने कहा कि तुम मेरे साथ आओगी, तो मुझे बहुत ही अच्छा लगा था।
तुम सभी का बहुत-बहुत शुक्रिया।
-ज़रूर। -ज़रूर।
ग़लत समय पर!
माफ़ करना।
यह क्या है?
इसे अब दोबारा देखा तो, यह वाक़ई बहुत बड़ा है।
क्या हम वाक़ई इसे हरा सकते हैं?
चिंता मत करो।
हम चारों यहाँ तक पहुँचे हैं।
प्लान के मुताबिक़, मारूशिरु अपनी जगह संभालेगी,
और हम ड्रैगन को लुभाएँगे!
सब तैयार हैं?
सब सही सलामत हैं?
तो ठीक है।
चलो, चलें!
संवाद अनुवादक: प्रीति भारद्वाज